User:Mrutunjaya panda

କବି ଆର୍ତ୍ତତ୍ରାଣ ମାନସିଂହ (o୯.o୫.୧୯୪o) ପୁରୀ ଜିଲ୍ଲା କଣାସ ବ୍ଲକ ଅନ୍ତର୍ଗତ ବସନ୍ତପୁର ନାମକ ଗୋଟିଏ ଅଖ୍ୟାତ ପଲ୍ଲୀରେ ଜନ୍ମ ଗ୍ରହଣ କରିଥିବା ବର୍ତ୍ତମାନର ଜଣେ ତେଜସ୍ୱୀ କବି ଭାବରେ ନିଜକୁ ପରିଚିତ କରାଇପାରିଛନ୍ତି । କବି ଗୋଟିଏ କ୍ଷୁଦ୍ର ପଲ୍ଲୀରେ ଜନ୍ମ ଗ୍ରହଣ କରି ଜୀବନର ପ୍ରାୟ ଅଧିକାଂଶ ସମୟ ସେହି ଗାଁ ର ଶାନ୍ତ ସରଳ କାନ୍ତ କୋମଳ ପରିବେଶରେ ଅତିବାହିତ କରିଥିବାରୁ କବିଙ୍କର ପ୍ରାଣ ପଲ୍ଲୀର ପ୍ରାକୃତିକ ସୌନ୍ଦର୍ଯ୍ୟରେ ଆତ୍ମହରା ହୋଇପଡିଛି । ଫଳରେ ତାଙ୍କ ହୃଦୟରେ ଜମାଟ ବାନ୍ଧିଥିବା ଅସଂଖ୍ୟ ଶବ୍ଦ ଗୁଡିକ ସ୍ୱତଃସ୍ଫୁର୍ତ୍ତ ଭାବରେ କଲମରୁ ନିଗିଡିପଡିବା ସହିତ କବିତାର ରୂପ ନେଇ ତାଙ୍କୁ ଯଥାର୍ଥରେ ପଲ୍ଲୀପ୍ରାଣର ଆସନ ପ୍ରଦାନ କରିପାରିବାରେ ସମର୍ଥ ହୋଇଛି । କବି ଓଡ଼ିଶାର ପୁରାପଲ୍ଲୀକୁ ଏବଂ ଏହାର ସାମାଜିକ ଜୀବନକୁ ଖୁବ୍ ନିକଟରୁ ଦେଖିଛନ୍ତି ଆଉ ତାହାକୁ ହିଁ ନିଜର ସାଧନା ଆଉ କବିତ୍ୱ ଶକ୍ତିରେ କଵିତାରେ ସଜେଇବାକୁ ଚେଷ୍ଟା କରିଛନ୍ତି । ତାଙ୍କର ଅନେକ କବିତାରେ ଏହି ପଲ୍ଲୀ ପ୍ରଣତାର ଚିତ୍ର ଅତି ମାର୍ମିକ ଏବଂ ବାସ୍ତବ ମଧ୍ୟ । ପଲ୍ଲୀର କମନୀୟ ରୂପକୁ ନିଜ ତୂଳୀରେ ଜୀବନ୍ତ ରୂପ ପ୍ରଦାନ କରୁ କରୁ କବି ଜାଣତରେ ହେଉ ବା ଅଜାଣତରେ ହେଉ ଦିବ୍ୟ ପ୍ରେମ ଆଉ ପ୍ରଣୟନୁଭବର ନିରୁତା ଛବି ଆଙ୍କି ବସିଛନ୍ତି । ସେ ମଧ୍ୟ ଜଣେ ଭଗବତ ପ୍ରାଣତାର ପରିଚୟ ଦେଇ ସୃଷ୍ଟି କରିପାରିଛନ୍ତି ଅନେକ ଆଧ୍ୟାତ୍ମିକ କବିତାମାନ । ସୁତରାଂ ଜଣେ ବିବିଧତା ସମ୍ପର୍ଣ କବି ଭାବରେ କବି ଶ୍ରୀ ମାନସିଂହ ଓଡ଼ିଆ ସାହିତ୍ୟରେ ଆତ୍ମପ୍ରକାଶ କରିଛନ୍ତି  । ତାଙ୍କ କବିତାର ସବୁଠାରୁ ବଡ ବିଶେଷତ୍ୱ ହେଉଛି ତାଙ୍କ ଅନେକ କବିତାର ଛତ୍ରେ ଛତ୍ରେ ଭାରି ରହିଛି ଗଭୀର ବ୍ୟଥା ଓ ବେଦନା  । ଅତେଵ ତାଙ୍କୁ ମଧ୍ୟ ବେଦନା ଓ କାରୁଣ୍ୟର ମୁକୁତା ବିହୀନ ସମ୍ରାଟ ଭାବରେ ଅଭିହିତ କରାଯାଇପାରେ  । ପଲ୍ଲୀପ୍ରାଣ କବି ଆର୍ତ୍ତତ୍ରାଣ ମାନସିଂହ

ଜନ୍ମ -୦୯.୦୫.୧୯୪୦,ବସନ୍ତପୁର,ପୁରୀ ଜିଲ୍ଲା,ଓଡ଼ିଶା ଜୀବନ ସାଥି -ସ୍ୱର୍ଗତ ଶୈଳବାଳା ମାନସିଂହ ପିତା,ମାତା-ବଂଶୀଧର ମାନସିଂହ,ନକ୍ଷତ୍ରବାଳା ମାନସିଂହ

ଭାଷା -	ଓଡ଼ିଆ ଜାତୀୟତା - ଭାରତୀୟ

ବୃତ୍ତି - ବରିଷ୍ଠ ସମବାୟ ସମିତି ନିରୀକ୍ଷକ ସାହିତ୍ୟ କୃତି -ମାଟି ମଣିଷର ଗାଥା (ପଲ୍ଲୀ କବିତା ସଂକଳନ ) ‍‍‍‍‍ ଝଲକାଏ ନୀଳଜ୍ୟୋତ୍ସ୍ନା (ଭିର୍ଣ୍ଣ ସ୍ୱାଦର କବିତା ସଂକଳନ) ଭିର୍ନ୍ନ ଏକ ବୃନ୍ଦାବନ ( ଆଧ୍ୟାତ୍ମିକ କବିତା ସଂକଳନ ) ଉଦୟାସ୍ତର କବିତା ( ଦୀର୍ଘ କବିତା ସଂକଳନ ) ଗୀତିନାଟ୍ୟ - ସୁନାହରିଣ, ମହାପ୍ରୟାଣ ପ୍ରଥମ କବିତା - ସାବଧାନ ସଇତାନ (ଜନସଂଖ୍ୟା ପତ୍ରିକା,କୋରାପୁଟ, ୩୦.୦୮.୭୧ ) ପୁରସ୍କାର - ପଲ୍ଲୀପ୍ରାଣ ସମ୍ମାନ ( ପ୍ରଫୁଲ୍ଲ ସାହୁ ଫାଉଣ୍ଡେସନ ,ଦତ୍ତତୋଟା,ପୁରୀ : ଡ଼ିସେମ୍ବର ୨୦୧୦